Kārlis Eduards Napjerskis
Kārlis Eduards Napjerskis (vācu: Karl Eduard von Napiersky, dzimis 1793. gada 1. jūnijā, miris 1864. gada 14. septembrī) bija no Šteinhaueru dzimtas cēlies vācbaltiešu vēsturnieks, izdevis vairākas grāmatas par Latvijas vēsturi un Baltijas provinču rakstnieku un zinātnieku leksikonu. Kurzemes literatūras un mākslas biedrības loceklis (1823), Latviešu draugu biedrības loceklis (1827), Kēnigsbergas universitātes filosofijas zinātņu doktors (dr. phil., 1832), Rīgas vēstures un senatnes pētītāju biedrības dibinātājs (1834), priekšsēdētājs (1850-1859), Pēterburgas Zinātņu akadēmijas korespondētājloceklis (1843). Žurnāla Mitteilungen aus der livländischen Geschichte redaktors (no 1840).